Rekord-kokaïen-vonds by OR Tambo | Maroela Media
Die kokaïen is in houers vir skoonheidsmiddelprodukte versteek (Foto: SAID)
Doeanebeamptes het beslag gelê op 271 kg kokaïen met 'n geraamde straatwaarde van R78 miljoen.
Babs Naidoo, woordvoerder van die Suid-Afrikaanse Inkomstediens, het gesê die dwelmmiddels is in 'n vragpakhuis gevind tydens 'n roetine-ondersoek. Die besending was gemerk as "skoonheidsmiddels" op die amptelike dokumentasie, maar is gemerk vir nadere ondersoek deur uitkenningstegnieke waarvan die doeanebeamptes gebruik maak.
Die bokse is fisies ondersoek nadat snuffelhonde op die vrag reageer het. "Daar was wel haarprodukte in die bokse, maar 'n dwelmtoets is op 'n paar houers gedoen en dit het positief getoets vir kokaïen," het Naidoo bygevoeg.
Die dwelmmiddels was op pad van Sao Paulo in Brasilië na Nairobi in Kenia.
Dit is aan die polisie oorhandig vir verdere ondersoek.
Aan die polisie oorhandig? Ek wonder wat gaan húlle daarmee maak, gedagtig aan mcBride se onthullings in die parlement. Slim een daai, dat dit nie vir iemand in RSA bedoel is nie: is daar nie direkte vlugte na Nairobi nie, en hoekom is dit hier eers afgelaai en verby doeane geskuif?
as dit soos n pakkue gestuur was, behoort daar nie name vir en van te wees nie? as dit deel van bagasie was, is die persoon wie se bagasie dit was aangekeer? of is dit weer n foefie om die sapd te last goed lyk? bokse klim nie vanself op n vliegtuig nie. ek is seker sao Paulo se lughawe het ook n xstraal masjien.
Dit is vir die smokkelhuise. Hulle moet uit die land uit ! Die ANC 'regime' maak S.A. nog tikkoppe ook. Die uitlanders moet gaan !
Ek is baie bly dit is gekry, geen sprake van rotte nie, geen sprake van foefie nie, SAPD doen ook goed reg, alles wat hul doen is nie verkeerd of verdag nie, wat word van ons? Gewoonlik is dit net die negatiwe gebeure wat die koerant haal, die res bly maar agterwee.
Alles word net eenvoudig betwyfel. Dien geen doel om te bespiegel oor wat die omstandighede kon wees nie, behalwe om n negatiewe kultuur te skep….ai!
AndreK dankie. Drugs en al die negatiewe dinge wat in S.A. gebeur is net die werklikheid. Wees net bewus daarvan. Dit is nie ñ verskoning om nie te weet nie… Bye for now.
Ek stel voor julle gaan lees weer Robert McBride, hoof van OPOD, se verklarings wat hy die afgelope week onder eed gedoen het voor die Parlemente Portefeulje-komitee. Sit dan twee en twee bymekaar vóór julle als vir soetkoek opeet.
Neem kennis · 2 jaar gelede
Die 'African Diaspora Forum', neem kennis?
Ag oupa & kie, hou op om rotjies te ruik en wees bly dat dit raakgesien is in Suid Afrika terwyl dit die Portugeuse in Brasilië se oë ontduik het. Daar behoort ook ondersoek ingestel word waarom dit tot in SA gereis het.